Վերջին ժամանակներս նկատվել է նաեվ մեկ այլ հետաքրքիր միտում՝ կապված սուրճի օգտագործման հետեվանքների հետ: Պարզվում է, որ «սուրճի ընդմիջումը» աշխատանքային ժամերին բացասաբար է անդրադառնում աշխատողների, հատկապես՝ տղամարդկանց աշխատունակության վրա: Մասնավորապես, անձնական խնդիրներ ունեցող տղամարդկանց համար ավանդական սուրճի ընդմիջումը աշխատանքային օրվա ընթացքում կարող է վերածվել բումերանգի՝ խորացնելով արդեն իսկ առկա սթրեսը: Ընդհանրապես, Բրիստոլյան համալսարանի գիտնականների կողմից իրականացված հետազոտության արդյունքների համաձայն մեկ բաժակ սուրճը աշխատանքի ժամանակ իրականում ոչ թե թուլացնում է սթրեսը, ինչպես կարծում են շատերը, այլ առաջացնում է աշխատունակության անկում եվ դժվարություններ թիմային աշխատանքում: Միակ բացառությունն այս հարցում մաթեմատիկոսներն են: Հետազոտության արդյունքները վկայում են, որ սուրճն ամրապնդում է այն մարդկանց մտավոր ունակությունները, որոնք զբաղվում են հավասարումներով ու ալգորիթմերով: